**Služba za skupštinske poslove**

**Z A P I S N I K**

**sa XII sjednice Skupštine opštine Bar,**

**održane 23,24.aprila i 16.maja 2019. godine**

**Bar, 23,24.april i 16.maj 2019. godine**

**Sjednica je počela sa radom u 11,30 časova.**

Sjednicom je predsjedavao predsjednik Skupštine **Mićo Orlandić**.

Nakon izvršene prozivke odbornika, predsjednik Skupštine je konstatovao da od ukupno 37 odbornika, koliko broji Skupština, sjednici prisustvuje 28 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Marina Trceta,** **Dragan Tufegdžić, Momčilo Leković i Dijana Pejović.**

Rad sjednice pratili su predstavnici sredstava javnog informisanja.

Predsjednik Skupštine Mićo Orlandić je podsjetio da je uz saziv za sjednicu dostavljen i Zapisnik sa prethodne XI sjednice skupštine održane 29.marta 2019.godine.

Na osnovu člana 58 Poslovnika o radu Skupštine, usled nemogućnosti emitovanja sjednice putem lokalnog javnog emitera Radio Bara a zbog prekida u napajanju električnom energijom, Predsjednik skupštine Mićo Orlandić, odredio je pauzu u trajanju do 15 minuta.

**-------------------------------- O ------------------------------**

**Skupština je, bez rasprave, jednoglasno, donijela**

**Z A K LJ U Č A K**

**Usvaja se Zapisnik sa XI sjednice Skupštine opštine Bar, održane 29.marta 2019.godine**

**UTVRĐIVANJE DNEVNOG REDA:**

**Skupština je jednoglasno, utvrdila sledeći**

**DNEVNI RED:**

1. **Izvještaj o radu Predsjednika opštine i organa i službi lokalne uprave za 2018.godinu**
2. **Razmatranje Predloga Sporazuma o međusobnim pravima i obavezama- Maljevik**
3. **Predlog Odluke o prenosu ovlašćenja na Vladu Crne Gore za valorizaciju urbanističke parcele UP 2 po DUP-u “Topolica III-Izmjene i dopune”**
4. **Predlog Odluke o pijacama**
5. **Predlog Odluke o izmjenama i dopunama Odluke o podsticajima i investiranju u razvoj poljoprivrede**
6. **Predlog Odluke o radnom vremenu**
7. **Predlozi Odbora za izbor i imenovanja**

**RAD PO UTVRĐENOM DNEVNOM REDU:**

1. **TAČKA**

**Izvještaj o radu Predsjednika opštine i organa i službi lokalne uprave za 2018.godinu**

Uvodno obrazloženje dao je Predsjednik opštine Dušan Raičević.

U raspravi su učestvovali odbornik/ci: **mr Dejan Đurović**, **Branka Nikezić,** **dr Vesna Đokvučić**, **Savo Pavlović**, **Miloš Šušter**, **Omer Vukić**, **Božidar Janković, Vasilije Lalošević, Jovan Popović, dr Svetlana Vučetić, Asim Andrić, dr Jovan Ivović, dr Miroslav Knežević i Nevenka Plantak.**

**Odbornik Omer Vukić,** ukazao je na protivurječnosti u dijelu ostvarenih prihoda iskazanih u predmetnom izvještaju, koju je **Predsjednik opštine Dušan Raičević,** u smislu štamparske greške prihvatio, i ista će biti otklonjena.

Odgovore na postavljena pitanja dao je **Predsjednik opštine Dušan Raičević i Sekretar Sekretarijata za imovinu, zastupanje i investicije Vido Dabanović.**

**Nakon rasprave, Skupština je većinom glasova 25"za", nije bilo"protiv" i 5"uzdržana", donijela**

**Z A K LJ U Č A K**

**Usvaja se** **Izvještaj o radu Predsjednika opštine i organa i službi lokalne uprave za 2018.godinu**

1. **TAČKA**

**Razmatranje Predloga Sporazuma o međusobnim pravima i obavezama- Maljevik**

Uvodno obrazloženje dao je **Predsjednik opštine Dušan Raičević.**

**Predsjednik Skupštine Mićo Orlandić**, obavijestio je skupštinu o podnijetim amandmanima na predlog Sporazuma od strane klubova odbornika DPS-a, SD-a, Biram Bar i odbornika Bošnjačke stranke, broj 030-189 od 23.04.2019.godine, koje je Predsjednik opštine Dušan Raičević prihvatio.

U raspravi su učestvovali odbornik/ci: **mr Dejan Đurović**, **Branka Nikezić, Miloš Šušter, Dragan Vojvodić, Nikica Purlija, Andrea Pajković, Stefan Šušter, Vasilije Lalošević, dr Vesna Đokvučić, Ammar Borančić, Miloš Fuštić, Maja Šoškić, Nevenka Plantak, Vladimir Lekić, dr Jovan Ivović, Božidar Janković i Omer Vukić.**

**Sjednica je prekinuta, a njen nastavak je određen za 24.april 2019. godine**

**-------------------------------- O ------------------------------**

**Sjednica je nastavljena 24.aprila 2019. godine.**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 30 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Samira Striković, Stefan Šušter, Marina Trceta,** **Dragan Tufegdžić, Momčilo Leković i Dijana Pejović.**

U nastavku rasprave po drugoj tački dnevnog reda su učestvovali odbornik/ci: **Miloš Šušter,** **Dragan Vojvodić, mr Dejan Đurović, Vasilije Lalošević, Miloš Fuštić, Jovan Popović, Asim Andrić, Božidar Janković, Maja Šoškić i Branka Nikezić.**

Odgovore na postavljena pitanja dao je **Predsjednik opštine Dušan Raičević.**

U cilju obavljanja određenih konsultacija i razmatranja pitanja od značaja za efikasan rad Skupštine, kao i radi održavanja sjednice radnog tijela, **Predsjednik skupštine Mićo Orlandić, sazvao je kolegijum Predsjednika skupštine, i odredio pauzu u trajanju od jednog sata.**

**-------------------------------- O ------------------------------**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 30 odbornika i da Skupština može da radi i punovažno odlučuje.

**Predsjednica Odbora za Statut i propise Nikica Purlija,** obavijestila je skupštinu o jednoglasnom stavu tog radnog tijela da se podnijeti amandmani na Predlog Sporazuma o međusobnim pravima i obavezama- Maljevik prihvate.

**Predsjednica Odbora za planiranje, uređenje prostora i komunalno stambenu djelatnosti Andrea Pajković,** obavijestila je skupštinu o jednoglasnom stavu tog radnog tijela da se podnijeti amandmani na Predlog Sporazuma o međusobnim pravima i obavezama- Maljevik, prihvate.

**Predsjednik skupštine opštine Mićo Orlandić,** ukazao je na član 103 stav 4 Poslovnika o radu Skupštine, kojim je propisano da amandman koji je podnio predlagač odluke i amandman koji je predlagač odluke prihvatio postaje sastavni dio predloga odluke i o njemu skupština posebno ne odlučuje.

Nakon toga, Skupština se, na pitanje Predsjednika skupštine –„Ko je za predloženi tekst sporazuma o međusobnim pravima i obavezama- Maljevik sa prihvaćenim amandmanima (prečišćeni tekst)“, izjasnila prozivkom kako slijedi:

1. Branka Nikezić - za
2. dr Vesna Đokvučić - za
3. Andrea Pajković- za
4. dr Miroslav Knežević- za
5. mr Aleksandar Markolović- za
6. Nevenka Plantak- za
7. Božidar Janković-za
8. dr Jovan Ivović-za
9. Samira Striković-odsutna
10. Miloš Fuštić- za
11. dr Svetlana Vučetić- za
12. Nikica Purlija- za
13. Jovan Popović- za
14. Asim Andrić- za
15. Ammar Borančić- za
16. Mićo Orlandić- za
17. Milena Đonović- za
18. Stefan Šušter- odsutan
19. Marina Trceta- odsutna
20. Osman Đokić- za
21. Savo Pavlović- za
22. Goran Simić- odsutan
23. Stevo Novaković- za
24. Erol Marunović- za
25. mr Irina Dabović- za
26. Vladimir Lekić- za
27. Sonja Simonovska- za
28. Dragan Tufegdžić-odsutan
29. Momčilo Leković- odsutan
30. Dijana Pejović- odsutna
31. Miloš Šušter- protiv
32. Dragan Vojvodić- uzdržan
33. Omer Vukić- uzdržan
34. mr Dejan Đurović- protiv
35. Vasilije Lalošević- protiv
36. Munib Ličina- za
37. Maja Šoškić- protiv

**Od ukupno 30 prisutna odbornika, ZA predloženi tekst sporazuma sa prihvaćenim amandmanima je glasalo 24 odbornika, PROTIV je bilo 4 odbornika i 2 odbornika UZDRŽANA.**

**Nakon rasprave, Skupština je većinom glasova 24"za", 4"protiv" i nije bilo"uzdržanih", donijela**

**O D L U K U**

**o davanju saglasnosti na Sporazum o međusobnim pravima i obavezama po osnovu ugovora zaključenih između Opštine Bar i “Sonube Montenegro” d.o.o. iz Podgorice u vezi realizacije projekta “Maljevik”**

**Član 1**

Daje se saglasnost na Sporazum o međusobnim pravima i obavezama po osnovu ugovora zaključenih između Opštine Bar i “Sonube Montenegro” d.o.o. iz Podgorice u vezi realizacije projekta “Maljevik” sa amandmanima od I do IX, koje je prihvatio predlagač i koji su time postali sastavni dio teksta Sporazuma.

Saglasnost iz stava 1 ovog člana odnosi se na sve odredbe prečišćenog teksta Sporazuma.

**Član 2**

Zadužuje se Služba za skupštinske poslove da, u skladu sa prihvaćenim amandmanima iz člana 1 ove odluke, uradi prečišćeni tekst Sporazuma.

**Član 3**

Ovlašćuje se predsjednik Opštine Bar da tako prečišćeni tekst Sporazuma potpiše, kao i da u ime Opštine Bar preduzima sve radnje i potpisuje sve sporazume, protokole i dokumenta koji proizilaze iz istog.

**Član 4**

Obavezuje se Sekretarijat za imovinu, zastupanje i investicije da prati realizaciju ovog Sporazuma i osnovnih ugovora i da posebno povede računa o rokovima za izvršenje pravosnažne presude Osnovnog suda u Baru P.br. 277/13, kao i da hipoteka uspostavljena na osnovu rješenja Osnovnog suda u Baru I.br.112/14 od 25.02.2014. godine u korist Opštine Bar, ostane upisana u listovima nepokretnosti do konačnog obračuna i potpisivanja Protokola o konačnom obračunu.

**Član 5**

Sastavni dio ove odluke je prečišćeni tekst Sporazuma.

**Član 6**

Ova odluka stupa na snagu danom donošenja, a biće objavljenja u “Sl. listu CG – opštinski propisi”.

1. **TAČKA**

**Predlog Odluke o prenosu ovlašćenja na Vladu Crne Gore za valorizaciju urbanističke parcele UP 2 po DUP-u “Topolica III-Izmjene i dopune”**

Uvodno obrazloženje dao je **Predsjednik opštine Dušan Raičević,** koji je obavijestio Skupštinu, o dogovoru sa kolegijuma Predsjednika skupštine, da se rasprava po ovoj tački dnevnog reda odloži i da se o istoj raspravlja u nastavku sjednicu.

1. **TAČKA**

**Predlog Odluke o pijacama**

Uvodno obrazloženje dao je predstavnik predlagača **Sekretar Sekretarijata za komunalno-stambene poslove i zaštitu životne sredine Vesko Gvozdenović.**

**Predsjednik Skupštine Mićo Orlandić**, obavijestio je skupštinu o podnijetom amandmanu odbornika Ammara Borančića na predlog Odluke o pijacama, koji je predlagač odluke prihvatio.

U raspravi su učestvovali odbornik/ci: **Omer Vukić, dr Miroslav Knežević i Ammar Borančić.**

Odgovore na postavljena pitanja dao je **Predsjednik opštine Dušan Raičević i Sekretar Sekretarijata za komunalno-stambene poslove i zaštitu životne sredine Vesko Gvozdenović.**

**Predsjednik skupštine opštine Mićo Orlandić,** ukazao je na član 103 stav 4 Poslovnika o radu Skupštine, kojim je propisano da amandman koji je podnio predlagač odluke i amandman koji je predlagač odluke prihvatio postaje sastavni dio predloga odluke i o njemu skupština posebno ne odlučuje.

**Nakon rasprave, Skupština je većinom glasova 23"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se** **Odluka o pijacama**

1. **TAČKA**

**Predlog Odluke o izmjenama i dopunama Odluke o podsticajima i investiranju u razvoj poljoprivrede**

Uvodno obrazloženje dao je predstavnik predlagača **Sekretarka Sekretarijata za privredu** **Sanja Mitrović.**

U raspravi je učestvovao odbornik **Omer Vukić.**

**Predsjednik Skupštine Mićo Orlandić**, obavijestio je skupštinu o podnijetom amandmanu na predlog odluke Predsjednika opštine, koji shodno članu 103 Poslovnika postaje sastavni dio predloga odluke i o njemu skupština posebno ne odlučuje.

Odgovore na postavljena pitanja dala je **Sekretarka Sekretarijata za privredu** **Sanja Mitrović.**

**Nakon rasprave, Skupština je većinom glasova 25"za", nije bilo"protiv" i nije bilo"uzdržanih", donijela**

**ZAKLJUČAK**

**Usvaja se Odluka o izmjenama i dopunama Odluke o podsticajima i investiranju u razvoj poljoprivrede**

**6.TAČKA**

**Predlog Odluke o radnom vremenu**

Uvodno obrazloženje dao je predstavnik predlagača **Sekretarka Sekretarijata za privredu** **Sanja Mitrović.**

U raspravi su učestvovali odbornici **Savo Pavlović i Jovan Popović.**

**Predsjednik Skupštine Mićo Orlandić**, obavijestio je skupštinu o podnijetim amandmanima na predlog odluke odbornika Jovana Popovića, koji je od istih tokom rasprave odustao.

**Nakon rasprave, Skupština je većinom glasova 24"za", 1"protiv" i nije bilo"uzdržanih", donijela**

**ZAKLJUČAK**

**Usvaja se Odluka o radnom vremenu**

**Sjednica je prekinuta, a njen nastavak je određen za 16.maj 2019. godine**

**-------------------------------- O ------------------------------**

**Sjednica je nastavljena 16.maja 2019. godine.**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 26 odbornika i da Skupština može da radi i punovažno odlučuje.

Sjednici nijesu prisustvovali odbornici/ca: **Andrea Pajković, dr Miroslav Knežević, mr Aleksandar Markolović, dr Jovan Ivović, Samira Striković, dr Svetlana Vučetić, Stefan Šušter, Dragan Tufegdžić, Momčilo Leković, Dijana Pejović i Maja Šoškić.**

1. **TAČKA**

**Predlog Odluke o prenosu ovlašćenja na Vladu Crne Gore za valorizaciju urbanističke parcele UP 2 po DUP-u “Topolica III-Izmjene i dopune”**

Uvodno obrazloženje dao je **Sekretar Sekretarijata za imovinu, zastupanje i investicije Vido Dabanović.**

U raspravi su učestvovali odbornik/ci: **mr Dejan Đurović,** **Miloš Šušter,** **Vasilije Lalošević,** **Božo Janković, Dragan Vojvodić, Branka Nikezić, Jovan Popović, Nikica Purlija i Osman Đokić.**

U raspravi je učestvovao i **Predsjednik Skupštine Mićo Orlandić i Potpredsjednik opštine Radomir Novaković.**

U cilju obavljanja određenih konsultacija, **Predsjednik skupštine Mićo Orlandić, sazvao je kolegijum Predsjednika skupštine, i odredio pauzu u trajanju od 45 minuta.**

**-------------------------------- O ------------------------------**

Nakon izvršene prozivke odbornika, predsjednik Skupštine Mićo Orlandić je konstatovao da, od ukupno 37 odbornika, koliko broji Skupština, sjednici prisustvuje 25 odbornika i da Skupština može da radi i punovažno odlučuje.

**Predsjednik Skupštine Mićo Orlandić**, obavijestio je skupštinu o podnijetom amandmanu na predlog odluke odbornika **Dragana Vojvodića**, zaveden u Službi za skupštinske poslove pod brojem 030/172 od 17.04.2019.godine.

**Odbornik Dragan Vojvodić obrazložio je podnijet amandman** kojom prilikom je amandman izmijenjen u odnosu na predloženi iznos cijene zemljišta, na način da glasi: “**“**Poslije tačke 1 dodaje se nova tačka 2, koja glasi: “Zemljište koje je u svojini Opštine Bar, odnosno sa kojim raspolaže Opština Bar, ne može se prodati po cijeni nižoj od 380,00 eura po 1m2“.

**Skupština je većinom glasova 22"za", 2"protiv" i nije bilo"uzdržanih", prihvatila izmijenjen amandman odbornika Dragana Vojvodića.**

**Nakon rasprave, Skupština je većinom glasova 19"za", 3"protiv" i 3"uzdržanih", donijela**

**ZAKLJUČAK**

**Usvaja se Odluka o prenosu ovlašćenja** s tim da se u skladu sa usvojenim amandmanom u predloženom tekstu izvrši sljedeća izmjena: Poslije tačke 1 dodaje se nova tačka 2, koja glasi: “Zemljište koje je u svojini Opštine Bar, odnosno sa kojim raspolaže Opština Bar, ne može se prodati po cijeni nižoj od 380,00 eura po 1m2“.

Zadužuje se Služba za skupštinske poslove da u skladu sa tim uradi prečišćeni tekst odluke.

**Nakon rasprave, Skupština je većinom glasova 20 "za", nije bilo"protiv" i nije bilo"uzdržanih", donijela**

**ZAKLJUČAK**

U tenderskoj komisiji kao predstavnici opštine Bar imenuju se: Zoran Radojičić, glavni administrator, Vido Dabanović, sekretar Sekretarijata za imovinu, zastupanje i investicije i Nikoleta Pavićević, sekretar Sekretarijata za uređenje prostora.

Ovlašćuje se Predsjednik opštine Bar da u sastav tenderske komsije, imenuje još dva člana iz reda odbornika Skupštine opštine Bar.

**Nakon rasprave, Skupština je većinom glasova 20 "za", nije bilo"protiv" i 2"uzdržana", donijela**

**ZAKLJUČAK**

Prilikom definisanja ugovora sa budućim investitorom, neophodno je ugovoriti obavezu investitora da otpočne sa radovima u periodu ne dužem od jedne godine od dana zaključenja ugovora, i da završetak radova okonča za period od pet godina uz minimum investicija u iznosu od 40.000.000,00 eura.

**ODBORNIČKA PITANJA:**

**Na XII sjednici Skupšine opštine Bar odbornik Ammar Borančić** je postaviosljedeće odborničko pitanje, upućeno DOO Komunalne djelatnosti Bar:

**“Zašto u MZ Bar IV u sadašnjoj ulici Taraboških junaka od marketa Bomako i nastavku ulice Zubački put od pružnog prelaza Bjeliši, u oblasti u kojoj žive preko 1000 građana, ne postoji ni jedna lokacija i kontejner za odlaganje otpada? Iz ovog razloga redovno se stvaraju divlja odlagališta uz puteve, što ugrožava zdravlje i redovan život ljudi već više godina. Da li se planira rješavanje ovog problema, postavljanjem kontejnera ili na drugi način?”**

Sastavni dio Zapisnika je fono zapis sa sjednice.

**Broj: 030-**

**Bar, 23.24.april i 16.maj 2019. godine**

**SKUPŠTINA OPŠTINE BAR**

**Sekretar SO PREDSJEDNIK SO**

**mr Aleksandra Grabež Mićo Orlandić**